CELEX: 32014R0359
Language: el
Date: 2014-04-09 00:00:00
Title: Εκτελεστικός κανονισμός (ΕΕ) αριθ. 359/2014 της Επιτροπής, της 9ης Απριλίου 2014 , για την τροποποίηση του παραρτήματος V του κανονισμού (ΕΚ) αριθ. 136/2004 όσον αφορά τον κατάλογο των χωρών που αναφέρεται στο άρθρο 9  Κείμενο που παρουσιάζει ενδιαφέρον για τον ΕΟΧ

10.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 107/10
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 359/2014 ΤΗΣ ΕΠΙΤΡΟΠΉΣ
   της 9ης Απριλίου 2014
   για την τροποποίηση του παραρτήματος V του κανονισμού (ΕΚ) αριθ. 136/2004 όσον αφορά τον κατάλογο των χωρών που αναφέρεται στο άρθρο 9
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργανώσεως των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (1), και ιδίως το άρθρο 19 παράγραφος 1,
   Εκτιμώντας τα ακόλουθα:
   
               (1)
            
            
               Η οδηγία 97/78/ΕΚ καθορίζει τις αρχές οργάνωσης των κτηνιατρικών ελέγχων των προϊόντων που εισάγονται στην Ένωση από τρίτες χώρες.
            
         
               (2)
            
            
               Το άρθρο 19 παράγραφος 1 της εν λόγω οδηγίας προβλέπει ότι η Επιτροπή καταρτίζει κατάλογο των φυτικών προϊόντων που υποβάλλονται σε συνοριακούς κτηνιατρικούς ελέγχους και κατάλογο των τρίτων χωρών στις οποίες μπορεί να επιτραπεί να εξάγουν αυτά τα φυτικά προϊόντα στην Ένωση.
            
         
               (3)
            
            
               Στο πλαίσιο αυτό, το παράρτημα IV του κανονισμού (ΕΚ) αριθ. 136/2004 της Επιτροπής (2) αναφέρει το άχυρο και τη χορτονομή ως φυτικά προϊόντα που υπόκεινται σε συνοριακούς κτηνιατρικούς ελέγχους, ενώ το μέρος I του παραρτήματος V του εν λόγω κανονισμού περιέχει κατάλογο των χωρών από τις οποίες τα κράτη μέλη επιτρέπεται να εισάγουν άχυρο και χορτονομή.
            
         
               (4)
            
            
               Ο κανονισμός (ΕΚ) αριθ. 136/2004 εκδόθηκε πριν από την έναρξη ισχύος της Συνθήκης προσχώρησης του 2003. Το μέρος II του παραρτήματος V του κανονισμού (ΕΚ) αριθ. 136/2004 περιέχει κατάλογο των προσχωρούντων κρατών, ο οποίος ίσχυε έως τις 30 Απριλίου 2004. Συνεπώς, δεν είναι πλέον αναγκαίο να διατηρηθούν ούτε το μέρος II του παραρτήματος V ούτε ο διαχωρισμός του παραρτήματος V σε δύο μέρη.
            
         
               (5)
            
            
               Για λόγους σαφήνειας, οι κωδικοί ISO των χωρών πρέπει να προστεθούν στο παράρτημα V.
            
         
               (6)
            
            
               Η Σερβία ζήτησε πρόσφατα την άδεια να εξάγει άχυρο και χορτονομή στην Ένωση.
            
         
               (7)
            
            
               Ο κανονισμός (ΕΕ) αριθ. 206/2010 της Επιτροπής (3) αναφέρει τη Σερβία ως χώρα από την οποία μπορούν να εισάγονται στην Ένωση φορτία νωπού κρέατος βοοειδών, αιγοπροβάτων και οικόσιτων μονόπλων ζώων.
            
         
               (8)
            
            
               Μολονότι τα ζώντα οπληφόρα από τη Σερβία δεν επιτρέπεται να εισάγονται στην Ένωση, η εισαγωγή άχυρου και χορτονομής μπορεί να επιτρέπεται, καθώς η κατάσταση της υγείας των ζώων στη Σερβία δεν παρουσιάζει κίνδυνο μετάδοσης μολυσματικών ή μεταδοτικών ασθενειών των ζώων μέσω των εν λόγω φυτικών προϊόντων, τα οποία ενδέχεται να έχουν έλθει σε επαφή με ζώντα ζώα.
            
         
               (9)
            
            
               Επομένως, ο κανονισμός (ΕΚ) αριθ. 136/2004 θα πρέπει να τροποποιηθεί αναλόγως.
            
         
               (10)
            
            
               Τα μέτρα του παρόντος κανονισμού είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα V του κανονισμού (ΕΚ) αριθ. 136/2004 αντικαθίσταται με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Απριλίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 24 της 30.1.1998, σ. 9.
   
      (2)  Κανονισμός (ΕΚ) αριθ. 136/2004 της Επιτροπής, της 22ας Ιανουαρίου 2004, για τη θέσπιση διαδικασιών κτηνιατρικών ελέγχων στους συνοριακούς σταθμούς επιθεώρησης της Κοινότητας κατά την εισαγωγή προϊόντων που προέρχονται από τρίτες χώρες (ΕΕ L 21 της 28.1.2004, σ. 11).
   
      (3)  Κανονισμός (ΕΕ) αριθ. 206/2010 της Επιτροπής, της 12ης Μαρτίου 2010, για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (ΕΕ L 73 της 20.3.2010, σ. 1).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ V
            ΚΑΤΑΛΟΓΟΣ ΧΩΡΩΝ ΠΟΥ ΑΝΑΦΕΡΕΤΑΙ ΣΤΟ AΡΘΡΟ 9
            
                        Κωδικός ISO
                     
                     
                        Χώρα
                     
                  
                        AU
                     
                     
                        Αυστραλία
                     
                  
                        BY
                     
                     
                        Λευκορωσία
                     
                  
                        CA
                     
                     
                        Καναδάς
                     
                  
                        CH
                     
                     
                        Ελβετία
                     
                  
                        CL
                     
                     
                        Χιλή
                     
                  
                        GL
                     
                     
                        Γροιλανδία
                     
                  
                        IS
                     
                     
                        Ισλανδία
                     
                  
                        NZ
                     
                     
                        Νέα Ζηλανδία
                     
                  
                        RS
                     
                     
                        Σερβία (1)
                        
                     
                  
                        USA
                     
                     
                        Ηνωμένες Πολιτείες της Αμερικής
                     
                  
                        ZA
                     
                     
                        Νότια Αφρική (εκτός από το τμήμα της περιοχής ελέγχου του αφθώδους πυρετού που βρίσκεται στην κτηνιατρική περιφέρεια Northern and Eastern Transvaal, στην περιοχή Ingwavuma της κτηνιατρικής περιφέρειας Natal και στην περιοχή που συνορεύει με την Μποτσουάνα, ανατολικά του γεωγραφικού μήκους 28°)
                     
                  
      
      
         (1)  Σύμφωνα με το άρθρο 135 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου (ΕΕ L 278 της 18.10.2013, σ. 16).».